
# PRIORITNÉ OPATRENIA ZAMERANÉ NA LEPŠIE VYKONÁVANIE ENVIRONMENTÁLNYCH PRÁVNYCH PREDPISOV

V tejto prílohe sú zhrnuté prioritné opatrenia uvedené v 28 správach o krajinách z preskúmania vykonávania environmentálnych právnych predpisov (EIR).[[1]](#footnote-2)

|  |  |
| --- | --- |
| *Prioritné opatrenia* | *Členský(-é) štát(-y)*  |
| **Opatrenia zamerané na obehové hospodárstvo** |
| * Posilniť politický rámec na urýchlenie prechodu na obehové hospodárstvo vo všetkých odvetviach hospodárstva, napríklad v oblasti úspory vody a energie, znižovania množstva odpadu, recyklácie materiálov a/alebo využívania trhu s druhotnými surovinami.
 | AT, BG, CY, CZ, DE, EL, EE, ES, HR, HU, IE, LV, MT, PL, PT, RO, SK |
| * Prijať zásady obehového hospodárstva, ktoré pôsobia ako stimuly pre opatrenia v oblasti efektívnosti využívania zdrojov a zvýšenú mieru recyklácie, výkonnosť v oblasti ekologických inovácií a investície do ekologických výrobkov a služieb.
 | AT, CY, EL, HU, IT, MT, NL, RO, SK |
| **Nakladanie s odpadom**  |
| * Zaviesť nové politiky vrátane hospodárskych nástrojov s cieľom ďalej uplatňovať hierarchiu odpadového hospodárstva, t. j. podporovať prevenciu a ekonomicky zatraktívniť opätovné používanie a recykláciu a/alebo vykonávať politiky, ktoré sú už zavedené.
 | AT, BG, CY, DE, DK, EE, FI, IE, IT, LT, LU, LV, NL, PL, PT, RO, SE, SI, UK |
| * Zlepšiť fungovanie systémov rozšírenej zodpovednosti výrobcu v súlade so všeobecnými minimálnymi požiadavkami stanovenými v rámcovej smernici o odpade.
 | AT, CY, CZ, EE, EL, ES, HR, HU, IT, LT, LV, MT, PL, RO, SI, SK, UK |
| * Odklon od spaľovania opätovne použiteľného a recyklovateľného odpadu postupným ukončovaním dotácií na spaľovanie alebo zavedením dane zo spaľovania. Smerovať tieto príjmy do opatrení na zlepšenie odpadového hospodárstva v súlade s hierarchiou odpadového hospodárstva.
 | AT, BE, CZ, DE, DK, EE, FI, IE, LT, LU, NL, PL, PT, SE |
| * Zaviesť a/alebo postupne zvýšiť dane zo skládkovania s úmyslom odstrániť recyklovateľný a zhodnotiteľný odpad zo skládok. Zosúladiť regionálne dane zo skládkovania. Smerovať príjmy do opatrení na zlepšenie odpadového hospodárstva v súlade s hierarchiou odpadového hospodárstva.
 | CY, CZ, EL, ES, HR, HU, IT, LT, LV, MT, RO, SI, SK, UK |
| * Zamerať sa na vykonávanie povinnosti triedeného zberu s cieľom zvýšiť miery recyklácie vrátane zberu biologického odpadu. Vypracovať a uplatňovať minimálne normy v oblasti služieb a/alebo podporné programy pre obce.
 | BG, CY, CZ, EE, EL, ES, FI, FR, HR, HU, IE, IT, LT, LV, MT, PL, PT, RO, SI, SK, UK |
| * Doplniť a/alebo aktualizovať plán(-y) odpadového hospodárstva a/alebo program(-y) predchádzania vzniku odpadu.
 | ES, FR |
| * V prvom rade uzavrieť a asanovať skládky, ktoré nie sú v súlade s právnymi predpismi.
 | BG, CY, EL, ES, IT, PL, RO, SI, SK |
| * Vyhnúť sa budovaniu prebytočnej infraštruktúry na spracovanie zvyškového odpadu, ako napr. mechanické biologické čističky, spaľovne a skládky
 | CZ, EL, LT, PL, SK |
| * Zabezpečiť súlad štatistických údajov o odpade s usmerneniami Eurostatu. Poskytovať včasné údaje o nakladaní s odpadom a zlepšiť ich konzistentnosť.
 | CZ, IE, SI |
| **Príroda a biodiverzita** |
| * Dokončiť proces označovania lokalít v rámci sústavy Natura 2000 vrátane morských lokalít a/alebo zaviesť v lokalitách jasne vymedzené ciele ochrany a potrebné ochranné opatrenia pre všetky lokality sústavy Natura 2000, v ideálnom prípade v rámci plánov riadenia lokalít alebo rovnocenných nástrojov.
 | AT, BE, BG, CY, CZ, DE, DK, EE, EL, ES, FI, HR, HU, IE, IT, LT, LV, MT, NL, PL, PT, RO, SE, SI, SK, UK |
| * Zabezpečiť, aby boli plány riadenia sústavy Natura 2000 účinne realizované s dostatočnou podporou administratívnych kapacít a financií.
 | BG, EE, ES, EL, FR, HR, HU, IE, IT, LT, LU, MT, RO, SI, SK  |
| * Vypracovať a presadzovať inteligentné a zjednodušené prístupy k vykonávaniu právnych predpisov, najmä v prípade vhodných postupov posudzovania a povoľovacích postupov pre druhy, zabezpečiť potrebné znalosti a dostupnosť údajov a posilniť komunikáciu so zainteresovanými stranami.
 | BG, CY, EE, EL, HU, IT, LT, PT, RO, SI |
| * Zabezpečiť vhodné presadzovanie zákazu lovu a/alebo zákazu odchytu chránených druhov vtákov.
 | CY, ES, IT, MT |
| * Lepšie začleniť problematiku biodiverzity do iných politík (najmä v poľnohospodárstve, ale aj v oblasti rybárstva, plánovania miest a infraštruktúry a udržateľného cestovného ruchu) a podporiť lepšiu komunikáciu medzi aktérmi. V prípade potreby zabrániť ďalšej fragmentácii biotopov a prijať opatrenia na obnovenie prepojenia.
 | CZ, DE, DK, EL, ES, FI, FR, HR, LU, NL, PT, SK |
| * Zvýšiť stimuly pre lesníkov a poľnohospodárov, aby mohli lepšie chrániť lesné a trávnaté biotopy. Zabezpečiť trvalo udržateľné obhospodarovanie lesov a podporiť efektívne využívanie biomasy.
 | FI, LT, LV, PL, SE, SK |
| * Pokračovať v podpore prebiehajúcej práce na vytvorení udržateľného partnerstva na účely ochrany biodiverzity, udržateľného rozvoja a opatrení na adaptáciu na zmenu klímy a zmiernenie jej vplyvu v najvzdialenejších regiónoch a zámorských krajinách a územiach.
 | FR, UK |
| * Pokračovať v podporovaní mapovania a hodnotenia ekosystémov a ich služieb, ako aj ich oceňovania a rozvíjania účtovných systémov prírodného kapitálu.
 | AT, BE, CZ, DK, EE, HU, PT, SE, SK |
| **Invázne nepôvodné druhy** |
| * Prijať vnútroštátne právne predpisy na účely splnenia povinností stanovených v nariadení o inváznych druhoch a informovať Komisiu v tejto súvislosti. Poskytnúť príslušné údaje.
 | AT, BE, CZ, EL, IE, PT, RO, SE, SK, UK |
| * Oznámiť zoznam inváznych nepôvodných druhov a/alebo plánované eradikačné opatrenia v krajine. Zaviesť opatrenia, ak neexistujú. V prípade potreby preskúmať zjavný nedostatok údajov a hľadať spôsoby na zlepšenie systému dohľadu.
 | CZ, DE, DK, EL, ES, FR, HU, PT |
| **Ochrana morského prostredia[[2]](#footnote-3)** |
| * Zabezpečiť, aby včasné oznamovanie jednotlivých prvkov podľa rámcovej smernice o morskej stratégii bolo súčasťou budúcich hodnotení Komisie.
 | DK, EE, EL, HR, LT, RO, SI |
| * Určiť dobrý environmentálny stav a/alebo stanoviť harmonogramy na dosiahnutie dobrého environmentálneho stavu. Stanoviť ciele, ak neexistujú.
 | BG, DE, ES, FI, IE, IT, LV, MT, NL, PL, PT, SE, UK |
| * Poskytnúť viac informácií o opatreniach na dosiahnutie dobrého environmentálneho stavu, zaviesť viac opatrení s priamym vplyvom na tlaky a kvantifikovať výsledok z hľadiska očakávaného zníženia tlaku.
 | BE, BG, CY, DE, ES, FR, IE, IT, LV, MT, NL, PL, PT, SE, UK |
| * Zabezpečiť regionálnu spoluprácu s členskými štátmi, ktoré majú rovnaký morský (sub)región, s cieľom riešiť prevládajúce tlaky.
 | BE, BG, CY, DE, ES, FI, IE, IT, LV, PT, SE, UK |

|  |  |
| --- | --- |
| * Zabezpečiť, aby sa monitorovací program členského štátu vykonával bez meškania a aby bol oznámený do stanoveného termínu.
 | BG, CY, ES, FR, IE, IT, LV, MT, PL, UK |
| **Kvalita ovzdušia** |
| * Pri príprave vhodných národných programov kontroly znečistenia ovzdušia prijať opatrenia na zníženie hlavných zdrojov emisií a spĺňať všetky normy kvality ovzdušia.
 | Všetky členské štáty |
| * Urýchliť zníženie emisií a koncentrácií tuhých častíc (PM2,5 a PM10) znížením emisií z výroby energie a tepla využívajúcej tuhé palivá. Podporovať efektívne a čisté diaľkové vykurovanie a zásobovanie teplom a energeticky hospodárne zastavané prostredie.
 | AT, BG, CZ, DE, EL, ES, FR, HR, HU, IT, PL, RO, SE, SI, SK  |
| * Obmedziť využívanie uhlia na vykurovanie domácností na účely obmedzenia emisií látok znečisťujúcich ovzdušie, napríklad prostredníctvom iniciatívy „Uhoľné regióny prechádzajúce transformáciou“.
 | BG, CZ, EL, HU, PL, RO, SK |
| * Urýchliť znižovanie emisií oxidov dusíka (NOx) a oxidu dusičitého (NO2) ďalším znižovaním emisií z dopravy, najmä v mestských oblastiach. Toto si môže vyžadovať tiež primerané a cielené obmedzenia prístupu vozidiel do mestských oblastí a/alebo daňové stimuly.
 | AT, BE, BG, CZ, DE, EL, ES, FR, HR, HU, IE, IT, LU, NL, PL, PT, RO, UK  |
| * Znížiť emisie amoniaku (NH3) napríklad zavedením alebo rozšírením používania poľnohospodárskych techník s nízkymi emisiami.
 | AT, DE, DK, ES, HR, IE  |
| * Znížiť emisie nemetánových prchavých organických zlúčenín, NMVOC (podľa potreby, aby boli v súlade so súčasnými platnými národnými emisnými stropmi).
 | DE, HU, IE, LU |
| * Modernizovať a zlepšovať sieť pre monitorovanie kvality ovzdušia a zabezpečiť včasné oznamovanie údajov o kvalite ovzdušia.
 | BE, BG, EL, IT, LU, RO, SI, SK |
| **Priemyselné emisie** |
| * Preskúmanie umožňuje a posilňuje kontrolu a/alebo presadzovanie na účely dosiahnutia súladu s novoprijatými závermi o najlepšie dostupných technikách (BAT).
 | Všetky členské štáty |
| * Riešenie znečistenia ovzdušia a/alebo vody spojeného s emisiami zo zariadení v jednom alebo vo viacerých z týchto odvetví: energetika, intenzívny chov hydiny a ošípaných, činnosti spracovania odpadu, závody na výrobu železa a ocele.
 | BG, CY, CZ, DE, EE, EL, ES, FI, HR, HU, IE, IT, LU, LV, NL, PT, RO, SK, UK |
| **Hluk** |
| * Dokončiť chýbajúce akčné plány týkajúce sa hluku.
 | BE, CY, CZ, DE, EL, ES, FR, IT, PL, PT, RO, SE, SK |
| * Dokončiť chýbajúce hlukové mapy.
 | BE, EL, ES, IT, PT, RO, SK |
| **Kvalita vody a vodné hospodárstvo**  |
| * Zlepšiť monitorovanie a hodnotenie všetkých relevantných kvalitatívnych prvkov vo všetkých kategóriách vody v súlade s rámcovou smernicou o vode.
 | BG, CY, CZ, DE,DK, EE, FI, HR, HU, LV, MT, PL, PT, RO, SE, SI, UK |
| * Zabezpečiť včasné prijatie a/alebo oznamovanie plánov manažmentu povodia v súlade s rámcovou smernicou o vode.
 | AT, ES, EL, IE, LT |
| * Zabezpečiť včasné prijatie plánov manažmentu povodňových rizík v súlade so smernicou o povodniach.
 | ES, EL, IE |
| * Zabezpečiť, aby znečistenie vody z poľnohospodárstva okrem iných odvetví bolo účinne riešené podľa smernice o dusičnanoch a/alebo rámcovej smernice o vode.
 | AT, BE, CY, CZ, DE, DK, EE, EL, ES, FI, FR, IT, LT, MT, NL, PL, PT, SE, SI, SK, UK  |
| * Prijať ďalšie opatrenia na riešenie chemického znečistenia (rozvíjať prístup zameraný viac na konkrétnu látku/zabezpečenie, aby programy opatrení boli založené na spoľahlivom posúdení tlakov).
 | BE, NL |
| * Prijať ďalšie opatrenia na zabezpečenie dobrého kvantitatívneho stavu/ekologických tokov v súlade s rámcovou smernicou o vode (vrátane zabezpečenia, aby odbery podliehali účinnému systému povolení, merania a regulácií).
 | CY, ES, HU, IT, MT, PL, PT  |
| * Podniknúť kroky na zabezpečenie vykonávania opatrení na riešenie hydromorfologických tlakov.
 | SI |
| * Prijať opatrenia na harmonizovanie rozdielnych regionálnych prístupov, predovšetkým, pokiaľ ide o určenie významnosti tlakov vo vzťahu k rámcovej smernici o vode.
 | IT |
| * Zabezpečiť, aby projekty, ktoré potenciálne môžu ovplyvniť stav vodných útvarov, boli dôkladne posúdené a odôvodnené v súlade s požiadavkami rámcovej smernice o vode (článok 4 ods. 7).
 | BG, LU, PL, PT, RO, SE, SK |
| * Prijať opatrenia na posilnenie aspektu účasti verejnosti a aktívneho zapojenia zainteresovaných strán (plány manažmentu povodia/plány manažmentu povodňových rizík).
 | NL, SI, SK, UK |
| * Prijať opatrenia na objasnenie metódy stanovovania priorít opatrení vrátane používania analýzy nákladov a prínosov v súvislosti s plánmi manažmentu povodňových rizík.
 | AT, BE, BG, CZ, DE, EE, ES, HR, HU, LU, LV, MT |
| * Prijať opatrenia na systematické posúdenie vykonávania riešení inšpirovaných prírodou s cieľom podporiť zníženie povodňových rizík.
 | CY |
| * Prijať opatrenia na posilnenie aspektov zmeny klímy v plánoch manažmentu povodňových rizík vrátane koordinácie s národnou stratégiou adaptácie na zmenu klímy.
 | FI, IT, LV  |
| * Prijať opatrenia na zlepšenie zahrnutia postupných krokov cyklu riadenia povodňových rizík do plánu manažmentu povodňových rizík.
 | DK, FR, PL, PT, RO |
| * Prijať opatrenia na posilnenie koordinácie medzi plánmi manažmentu povodňových rizík a plánmi manažmentu povodia.
 | SE |
| * Prijať opatrenia na objasnenie právneho postavenia plánu manažmentu povodňových rizík.
 | LT |
| * Urýchlene dokončiť vykonávanie smernice o čistení komunálnych odpadových vôd pre všetky aglomerácie. Pokračovať v prioritizovaní investícií do čistiarní komunálnych odpadových vôd vrátane prostredníctvom efektívneho využívania finančných prostriedkov EÚ, ak sú k dispozícii.
 | BG, CY, EL, ES, FR, HR, HU, IE, IT, LT, LU, LV, MT, PL, PT, RO, SI, SK |
| **Financovanie a investície v oblasti životného prostredia** |
| * Zabezpečiť primerané financovanie vrátane mobilizovania investícií a využívania finančných prostriedkov EÚ na riešenie hlavných environmentálnych výziev ovplyvňujúcich krajinu.
 | AT, BG, DE, EL, ES, FI, FR, HU, IT, LU, NL, PT, RO, SE, SI, UK |
| * Zlepšiť kapacity na efektívne využívanie finančných prostriedkov EÚ na životné prostredie vrátane prípravy na ďalšie finančné obdobie rokov 2021 – 2027.
 | CZ, EE, EL, HR, LT, LV, PL, RO, SK |
| **Informácie, účasť verejnosti a prístup k spravodlivosti** |
| * Zlepšiť prístup k priestorovým údajom a službám prostredníctvom silnejšieho prepojenia medzi portálmi INSPIRE, identifikovať a zdokumentovať všetky súbory priestorových údajov, ktoré sú potrebné na vykonávanie právnych predpisov v oblasti životného prostredia, a zabezpečiť, aby údaje a dokumentácia boli prístupné prinajmenšom tak, „*ako sú*“, iným verejným orgánom a verejnosti prostredníctvom digitálnych služieb, ktoré sa plánujú v smernici INSPIRE.
 | Všetky členské štáty |
| * Uľahčiť účasť verejnosti na vykonávaní environmentálnych právnych predpisov EÚ.
 | BE, CZ, HU, LT, PL, RO, SI |
| * Zabezpečiť, aby environmentálne mimovládne organizácie mali v prípade potreby právne postavenie na predkladanie právnych námietok týkajúcich sa životného prostredia bez toho, aby museli čeliť neúmerne vysokým nákladom.
 | BG, CY, FI, HR, HU, IE, LT, LU, MT, PL, RO |
| * Lepšie informovať verejnosť o jej prístupe k spravodlivosti.
 | AT, BE, CY, EE, EL, ES, FI, FR, HR, IE, IT, LU, LV, MT, NL, PT, RO, SE, SK, UK |
| **Zabezpečovanie súladu** |
| * Lepšie informovať verejnosť o podpore, monitorovaní a presadzovaní dodržiavania právnych predpisov.
 | Všetky členské štáty |
| * Zabezpečiť viac informácií o tom, ako spolupracujú odborníci zaoberajúci sa environmentálnymi trestnými činmi.
 | AT, BE, BG, DK, EL, HR, HU, IE, LT, LU, LV, MT, NL, PL, SE, SI, SK, UK |
| * Zlepšiť finančné zabezpečenie na záväzky podľa smernice o environmentálnej zodpovednosti a/alebo usmernenie týkajúce sa smernice o environmentálnej zodpovednosti a/alebo zhromažďovanie a uverejňovanie informácií o environmentálnych škodách.
 | AT, BE, BG, CY, CZ, DE, DK, EE, EL, FI, FR, HR, HU, IE, IT, LT, LU, LV, MT, NL, PL, RO, SE, SI, SK, UK |
| * Uverejniť informácie o výsledku opatrení na presadzovanie práva a o následných opatreniach v prípade zistenia porušení krížového plnenia v súvislosti s dusičnanmi a prírodou.
 | AT, BE, BG, CY, DE, DK, EE, EL, ES, FI, FR, HR, IE, IT, LT, LU, LV, MT, NL, PL, PT, RO, SE, SK, SI, UK |
| **Efektívnosť orgánov zodpovedných za environmentálnu správu** |
| * Pokračovať v zlepšovaní celkovej environmentálnej správy (napr. transparentnosť, angažovanosť občanov, dodržiavanie a presadzovanie právnych predpisov, ako aj administratívne kapacity a koordinácia).
 | Všetky členské štáty |
| * Dokončiť transpozíciu revidovanej smernice o posudzovaní vplyvov na životné prostredie.
 | DE, LT |
| * Riešiť fragmentáciu na regionálnej a miestnej úrovni vytvorením lepších koordinačných mechanizmov pre životné prostredie.
 | EL, ES, IT |
| * Pokračovať v úsilí zameranom na zefektívnenie postupov posudzovania vplyvov na životné prostredie.
 | BE, CZ, HR |
| **Medzinárodné dohody** |
| * Stať sa zmluvnými stranami príslušných viacstranných environmentálnych dohôd ich podpísaním a ratifikovaním.
 | AT, BE, CY, CZ, EL, ES, FR, IE, IT, LT, LV, MT, PL, PT, RO, SI, SK |

1. Prioritné opatrenia boli uvedené v každej správe o krajine na základe informácií, ktoré má Európska komisia k dispozícii, s cieľom zabezpečiť rovnaké zaobchádzanie so všetkými členskými štátmi. Na umožnenie porovnateľnosti boli všetky prioritné opatrenia v tejto prílohe zoskupené podľa skupín členských štátov, ktoré dostali podobné odporúčania. Z tohto dôvodu môže byť text v prílohách menej konkrétny ako v správach o krajinách. [↑](#footnote-ref-2)
2. Viaceré členské štáty meškali s oznámením svojich opatrení na dosiahnutie súladu s rámcovou smernicou o morskej stratégii. Pre tieto krajiny platí len prvé prioritné opatrenie, pretože údaje sú nepostačujúce na posúdenie pokroku od roku 2017 a naznačujú nové výzvy. [↑](#footnote-ref-3)